Viborger Samler, 1802-04-12
10 Artikel. Øerne Malta, Gozo og Co mino, skal tilbagegives Maltheserordenens Riddere, der skal beholde dem under de samme betingelser, som før Krigen. Dog med følgende Vilkaar: 1) At Ordenens Riddere vende tilbage til Maltha og vælge sig en Stormester af Ordenens Medlemmer; men dog maae sligt et Valg være foretaget efter Præliminærfredens Slutning; thi ældre Valg gielde intet. 2) Da baade Frankrig og England ville sætte Maltha i dens forrige ganske uafhængige Tilstand; saa skal der herefter ikke kunne oprettes Tunger (Grene) af Maltheserordenen hverken i Frankrig eller England og ingen der er født i Frankrig eller England kand blive Maltheser Ridder. 3) Der skal oprettes paa Maltha en Tunge af Maltheserordenen, som skal underholdes af Dens Jndkomster og forvalte dens Embeder. At være Adelsmand, behøves ikke for at blive Ridder i denne ny, og til Øens borgerlige Embeder skal herefter i det mindste den halve Deel være fra Maltha, Gozo og Comino. 4) Jnden 3 Maaneders Forløb, skal de engelske Tropper forlade Maltha og dens Tilhørende, og den skal tages i Besiddelse af Ordenen, saafremt til den Tid Stormesteren eller hans Commissarier og de neapolitanske Tropper da ere komne. 5) Malthas Garnison skal i det mindste være Halvdelen Malthesere, og de hvervede Tropper maae allene hverves i Ordenens udenlandske Tunger (Districter.) Tropperne maae og allene kommanderes af Malthesere. 6) Frankrig, England, Østerrig, Spanien, Rusland og Preussen garanderer Malthas og dens nuværende Jndretnings Uafhængighed og vil beskytte den. 7 og 8) Ordenens Uafhængighed skal offentlig bekiendtgiøres og Øernes Havne staae aabne for alle søfarende Nationer mod lige og billige Afgivter. 9) De barbariske Magter (Algier, Tunis, Tripolis) ere udelukte fra denne Frihed, indtil de Underhandlinger man er i med disse Stater, angaaende Fiendtlighedens endelige Ophævelse mellem dem og Maltheserne, blive tilendebragte. 10) Ordenen skal regieres efter dens forrige Love, for saavidt de ej ved denne Tractat ere forandrede. 11) De i den 3, 5, 7, 8 og 10 J anførte Betingelser skulle tilføjes Ordenens Statuter og af Stormesteren beediges. 12) Kongen af Neapel skal anmodes om, at lade 2000 Mand indfødde neapolitanske Tropper besætte Malthas Fæstninger. De blive der i et Aar, fra den Tid Ordenen har modtaget Øen, og skulle da Ordenen ei have hvervet de fornødne Tropper efter 5 § saa blive disse Tropper, der saalænge, til de garanderende Magter lade dem afløse ved anden Garnison. 13) De garanderende Magter i 6 § skulle anmodes om, at tiltræde disse Bestemmelser, 11 Artikel. De franske Tropper forlade baade Kongeriget Neapel og den romerske Stat. De engelske Tropper rømme og, saavel Portoferrajo, som de af dem i det Middellandske og adriatiske Hav besatte Steder. 12 Artikel. De i denne Tractat fastsatte Aftrædelser skee efter denne Tractats Udvexling, i Europa een Maaned, i Afrika og Amerika inden 3 Maaneder og i Asien inden 6 Maaneder. 13 Artikel. De ved denne Tractat tilbage givne Fæstninger skulle afleveres i den Stand de vare ved Præliminærfredens Slutning med hvad der siden maatte være opført af nyt. J de afstaaede Lande tilstaaes de nuværende Jndvaanere at blive der endnu i 3 Aar, for at bringe deres Godser i Orden; deres Eiendomsret bliver ubeskaaren. Det samme gielder om dem, som boe eller opholde sig i de Lande England tog i Besiddelse under Krigen; men nu giver tilbage. De antastes heller ingensinde for deres Opførsel eller politiske Meninger under Krigen.